# data[].attributes.headline
Tegevuse eesmärgid ja lõimitud valdkonnad

# data[].attributes.subject
Tegevuse eesmärgid ja lõimitud valdkonnad

# data[].attributes.body
4-5 aastased:

Mina ja keskkond: laps oskab nimetada mõningaid loodusest leitavaid lilli (ülane, nartsiss, siniliilia).

Matemaatika: laps tutvub mõistetega parem ja vasak ning õpib neid kasutama liigeldes.

Liikumine: laps liikleb õues turvaliselt ja tunneb õues liikumisest rõõmu.

Keel ja kõne: laps kirjeldab oma sõnadega, mida kaardil oleval teekonna pildil näeb.

# data[].attributes.body
Mida meenutab meie läbitud teekond kaardil?

Kui kaua aega kulub meil oma teekonna läbimiseks?

Milliseid lilli märkasime oma teekonnal?

# data[].attributes.body
Võimalused
GPS kunsti ja fotograafiat saab väga mitmekülgselt kaasata õppetegevustesse ning lõimida kõikide valdkondadega. Kindlasti pakub see tavalisele kunstile vaheldust, sest seda joonistame me läbi liikumise ise kaardile. GPS kunsti rakendamine oma töös on kindlasti üks selliseid tegevusi, mis laseb lastel ise kogeda, uurida ja avastada ennast ümbritsevas keskkonnas. Lapsele antakse võimalus tutvuda nutiseadmetega ning samuti annab GPS kunst vabad käed lapse loovusele ja fantaasiale. GPS kunsti rakendamine koos lastega toetab kindlasti ka laste orienteerumisoskust ja teistega arvestamise oskust meeskonnatööd tehes.

Ohud
GPS kunsti ja pildistamisega kaasnevad ka teatud ohud. Näiteks linnas liigeldes võib minna laste tähelepanu hoopis muudele objektidele ja unustatakse ära turvaline liiklemine tänaval. Sellepärast arvan ka, et esimestel kordadel tasuks GPS kunsti teha kuskil turvalisemas kohas, kui linnatänaval, et lapsed saaksid ka ise uurida ja pildistada rahulikult leitud objekte.

Uurimisküsimuste vastused

Läbitud teekond kaardil meenutab väikese õiega lille.

3,5 kilomeetri läbimiseks kulus 55 minutit.

Teekonnal nägin nartsisse, kollaseid ja valgeid ülaseid, siniliiliaid, lepiklilli ning lõokannuseid.

Mida õppisin mina?
Kuulsin GPS kunstist loengus esimest korda, kuid kuna mulle meeldib rakendada lastega tööd tehes väga õuesõpet, siis kindlasti hakkan ka praktiseerima GPS kunsti rohkem oma töös. Tänu antud loengus kuuldule ja ise katsetamisele sain juurde palju uusi ideid, kuidas hakata seda ka koos lastega tegema.